Jaan Alver (1949)

Jaan Alver (sündinud 24. aprillil 1949 Tallinnas) on eesti majandusteadlane. 
Haridus.
Lõpetas Tallinna 21. Keskkooli 1967; Tallinna Polütehnilise Instituudi majandusteaduskonna majandusliku informatsiooni mehhaniseeritud töötlemise organiseerimise eriala 1972 ; TPI tootmise ökonoomika ja organiseerimise kateedri mittestatsionaarne aspirant 1975–1979. Täiendusõpe: Bentley Kolledž (USA) 1992/1993; stažeerinud Bergenis Kõrgemas Kaubanduskoolis (Norges Handelshöyskole) 1994.
Majandusteaduste kandidaat 1982, Eesti TA Majanduse Instituut, teema “Põhitootmise operatiivse juhtimise täiustamine raali kasutamise tingimustes (aparaadiehitusettevõtte näitel)”, originaalis vene keeles; vanemõpetaja 1984, dotsent 1988, professor 2003. 
Töökäik.
EPA arvutuskeskuse insener-ökonomist 1972–1973, matemaatik-programmeerija 1973–1974; Tartu Aparaaditehase automatiseeritud juhtimissüsteemi osakonna vaneminsener-programmeerija 1974–1975, info- ja arvutuskeskuse vaneminsener-programmeerija, projekteerimisosakonna juhataja 1975–1980; Tartu Aparaaditehase plaani-ökonoomikaosakonna juhataja asetäitja 1980–1984; TRÜ majandusteaduskonna raamatupidamise kateedri vanemõpetaja 1984–1988, dotsent 1988–1989. EBSi (Estonian Business School) majandusarvestuse ja rahanduse õppetooli juhataja, professor 1995–2003; OÜ DEEBET juhatuse liige 1994–…
TTÜs 1989–1992, 2003–…: statistika kateedri dotsent 1989–1990, dotsent (0,5 koormusega) 1990–1992; raamatupidamise ja analüüsi kateedri dotsent 1990–1992; rahanduse ja arvestuse instituudi dotsent 1992–1995; majandusarvestuse instituudi direktor, juhtimisarvestuse professor ja õppetooli juhataja 2003–2016; ärikorralduse instituudi professor 2017–2018, emeriitprofessor 2019–…; , 
Teadustöö põhisuunad.
Majandusanalüüsi teooria: tekkepõhine ja kassapõhine arvestus ning analüüs; inglise-vene-eesti majandusterminoloogia; majandusarvestuse ajalugu; raamatupidamise korraldus ja areng Eestis. Ühiskonnateadused ja kultuur. Majandusteadus. Finantsaruandluse rahvusvahelised standardid ja finantsanalüüs.
Avaldanud üle 380 teaduspublikatsiooni, sh monograafiaid; juhendanud 8 doktori- ja 88 magistritööd., 
Teadusorganisatoorne ja -administratiivne tegevus.
“Eesti teaduse biograafilise leksikoni” majandusteaduse valdkonna ekspert; Eesti Raamatupidajate Kogu kutsekomisjoni liige 2004–…; raamatupidajate kutseeksami komisjoni liige, esimees 2004–…; TRÜ majandusteaduskonna ÜTÜ juhendamine; Eesti TA Emakeele Seltsi liige 1994–…; TTÜ majandusteaduskonna nõukogu liige, TTÜ majandusarvestuse instituudi nõukogu liige ja esimees, TTÜ majandusteaduskonna õppekava komisjoni liige, TTÜ majandusteaduskonna doktoriõppe töörühma liige 2003-2016; TUT Working papers in Economics, toimetuse liige 2004-2009; TTÜ Raamatukogu teadusnõukogu liige 2006-2016; Läti Haridusministeeriumi kõrgkooliõppekavade akrediteerimiskomisjoni ekspert (osalenud Läti kõrgkoolide õppekavade rahvusvahelistes akrediteerimiskomisjonides alates 2002. a-st). American Accounting Association (AAA) liige 1993-1998, 2016–…; Euroopa Raamatupidamisassotsiatsiooni (EAA, European Accounting Association) liige 1993-1998, 2004–…; Briti Raamatupidamisassotsiatsiooni (BAA, British Accounting Association) liige; Rahvusvahelise Raamatupidamisõppejõudude ja Teadurite Assotsiatsiooni (IAAER, International Association of Accounting Educators and Researchers) liige; Research in Economics and Business : Central and Eastern Europe, toimetuse liige 2009; ajakirja "Zeszyty Teoretyczne Rachukowości" retsensent 2012–…; ajakirja "Journal of Accounting, Ethics &amp; Public Policy" toimetuskolleegiumi liige 2013 –…; Esinenud ettekannetega teaduskonverentsidel Austrias, Hollandis, Itaalias, Kanadas, Koreas, Norras, Prantsusmaal, Poolas, Rootsis, Suurbritannias, Soomes, Šveitsis, Taanis, Tšehhis, Türgis, USAs, Venemaal jt riikides., 
Harrastused.
Sport (kuulunud Eesti kergejõustiku noortekoondisse), majanduse oskussõnavara, raamatupidamise ajalugu.